เพิ่มความภาคภูมิใจในตัวเอง เพิ่มความโด่งดัง เป็นคนที่ใครๆ ก็อยากอยู่ด้วย
ถ้าคุณมี ความภาคภูมิใจในตัวเองต่ำ คุณอาจจะลืมทุกสิ่งที่คุณเคยทำสำเร็จมาแล้ว หยิบประดาษมาสักแผ่นแล้วตั้งเวลาไว้ 20 นาที เขียนทุกอย่างที่คุณเคยทำสำเร็จมาแล้ว ไม่มีอะไรที่ใหญ่หรือเล็กเกินกว่าจะนำมาใส่ในรายการ  เช่น สอบผ่าน ทำโปรเจ็กต์ที่โรงเรียนเสร็จ เป็นนักเรียนดีเด่น หรือเป็นผู้นำวงดนตรี ถือเป็นความสำเร็จทั้งหมด คุณสามารถทำวิธีนี้ซ้ำเมื่อไหร่ก็ได้ที่คุณรู้สึกแย่กับตัวเอง ยิ่งคุณรับฟังความคิดเชิงลบเกี่ยวกับตัวเองมากเท่าไหร่ คุณก็จะยิ่งเชื่อมันมากเท่านั้น ความคิดเหล่านี้มักไม่เป็นความจริง เขียนรายการความคิดเชิงลบที่คุณมีเกี่ยวกับตัวเอง จากนั้นเขียนคำพูดเชิงบวกเพื่อหักล้างแต่ละความคิด  ถ้าคุณคิดว่า "ฉันล้มเหลว" ให้หักล้างความคิดนี้ด้วยการพูดว่า "ฉันประสบความสำเร็จตั้งหลายอย่าง" ถ้าคุณเขียนว่า "ไม่มีใครสนใจฉันหรอก" ให้หักล้างความคิดนี้ด้วยการพูดว่า "ฉันมีคนที่ห่วงใยฉัน" อ่านคำพูดเชิงบวกออกมาดังๆ เก็บรายการไว้ข้างเตียง คุณอาจจะต้องอ่านรายการนี้ทุกวัน เราอาจจะมองคนอื่นแล้วรู้สึกว่าตัวเองสำคัญน้อยกว่า มีเสน่ห์น้อยกว่า หรือประสบความสำเร็จน้อยกว่าได้ง่ายๆ แต่คุณไม่รู้จริงๆ หรอกว่าชีวิตเขาเป็นอย่างไรหรือการเป็นเขามันรู้สึกอย่างไร คนเดียวที่คุณจะต้องแข่งด้วยก็คือตัวเอง  เขียนรายการจุดแข็งและจุดอ่อนของคุณ จุดอ่อนบางอย่างเป็นสิ่งที่คุณพยายามแก้ไขได้ เช่น หนึ่งในจุดอ่อนของคุณอาจจะเป็นว่าคุณสายทุกครั้งไม่ว่าจะไปไหนก็ตาม การเรียนรู้ที่จะตรงต่อเวลาเป็นสิ่งที่คุณ ปรับปรุง ได้อย่างแน่นอน การหันมาสนใจตัวเองจะทำให้คุณเสียเวลาไปกับการสนใจคนอื่นน้อยลง เป้าหมายของคุณควรเป็นเป้าหมายเล็กๆ และเป็นสิ่งที่คุณทำได้จริงๆ เพราะคุณคงไม่อยากตั้งเป้าหมายที่ทำให้ตัวเองล้มเหลว การไปถึง เป้าหมาย เป็นเพียงกระบวนการ และคุณก็อาจเจออุปสรรคหรือไม่ประสบความสำเร็จเร็วเท่าที่คุณวางแผนไว้ แค่พยายามต่อไป อย่ายอมแพ้   ถ้าคุณไม่เคยออกกำลังกายเลยแต่เป้าหมายของคุณคือการวิ่งมาราธอนให้ได้ภายใน 1 เดือน ก็เท่ากับว่าคุณตั้งเป้าหมายเพื่อที่จะให้ตัวเองล้มเหลว เป้าหมายที่ทำได้จริงมากกว่าคือการวิ่ง 5 กิโลเมตรให้ได้ภายใน 3 เดือนและทำตามแผนการวิ่งอย่างสม่ำเสมอ การใช้แบบแผน กำหนดเป้าหมาย SMART สามารถช่วยให้คุณตั้งเป้าหมายตามความเป็นจริงสำหรับตัวเองได้ การออกกำลังกาย นอนหลับ พักผ่อนให้เพียงพอ และ รับประทานอาหารที่ดีต่อสุขภาพ ทำให้คุณรู้สึกดีกับตัวเองได้ การออกกำลังกายช่วยหลั่งสารเอนดอร์ฟินส์ที่ทำให้คุณอารมณ์ดี ถ้าคุณนอนไม่พอ ความรู้สึกเชิงลบเกี่ยวกับตัวเองก็อาจจะรุนแรงขึ้นได้ อาหารสมดุลที่อุดมไปด้วยผักและผลไม้สามารถทำให้คุณอารมณ์ดีได้เช่นเดียวกัน  พยายามออกกำลังกายให้ได้อย่างน้อยวันละ 30 นาที คนส่วนใหญ่ต้องการการนอนวันละ 7 – 9 ชั่วโมง ถ้าคุณเป็นวัยรุ่น คุณต้องนอนมากกว่านี้นิดหน่อย พยายามนอนให้ได้วันละ 8 – 10 ชั่วโมง พยายามทำกิจกรรมที่คุณชอบทุกวันอย่างน้อยวันละ 1 อย่าง เดินเล่น ดูรายการทีวี อ่านบทความในนิตยสาร ฟังเพลง หรือใช้เวลากับเพื่อน เวลาที่คุณใช้เวลากับคนอื่น คุณต้องแน่ใจว่าคนเหล่านี้เป็นคนมองโลกในแง่ดีที่ทำให้คุณรู้สึกดีกับตัวเอง  นอกจากนี้คุณยังสามารถทำสิ่งดีๆ ให้คนอื่นได้ด้วย (เช่น เขียนการ์ดให้ ยิ้มให้ เป็นอาสาสมัคร) โดยทั่วไปแล้วคุณจะรู้สึกดีกับตัวเองมากขึ้นเวลาที่คุณได้ทำสิ่งดีๆ ให้ผู้อื่น การเข้าร่วมกิจกรรมที่คุณชื่นชอบถือเป็นการดูแลตัวเองวิธีหนึ่ง ถ้าคนอื่นมีช่วงเวลาดีๆ เวลาที่ได้อยู่กับคุณ รู้สึกผ่อนคลาย และรู้สึกเป็นตัวของตัวเองได้ พวกเขาจะอยากใช้เวลากับคุณมากขึ้น พยายามมีทัศนคติที่เป็นบวกเวลาอยู่ท่ามกลางคนอื่น อย่าพูดถึงคนอื่นในทางที่ไม่ดีและอย่านินทา บ่น และเล่าปัญหาของตัวเองซ้ำ  การเป็นคนคิดบวกไม่ได้หมายความว่าคุณไม่สนใจปัญหา แต่เป็นการมองหาด้านดีๆ ในทุกสถานการณ์ต่างหาก  แม้ว่าคุณจะมีวันที่ไม่ดี ให้นึกถึงเรื่องดีๆ 1 อย่างที่เกิดขึ้นกับคุณ ถ้ามีใครถามคุณว่าวันนี้เป็นอย่างไรบ้าง คุณก็อาจจะตอบว่า "ไม่ค่อยดีเท่าไหร่ แต่วันนี้ได้อ่านบทความที่ตลกสุดๆ เล่าให้ฟังเอาไหม" คุณอาจจะยอมรับว่าวันนี้ไม่ดีเท่าไหร่ แต่ก็ยังมีเรื่องดีๆ ให้พูดถึงอยู่ ชมและให้กำลังใจคนอื่นเสมอเวลาที่พวกเขารายล้อมคุณ คนอื่นจะมีความสุขเวลาที่อยู่กับคุณถ้าคุณสนใจสิ่งที่พวกเขาพูด เวลาที่มีใครคุยกับคุณ อย่าพูดแทรกหรือคิดว่าจะพูดอะไรต่อ สนใจสิ่งที่เขากำลังพูดกับคุณและสบตาเขาด้วย  เวลาที่มีใครคุยกับคุณ ให้ฟังว่าเขาพูด "ทำไม" และพูด "อะไร" คนๆ นี้มาพูดกับคุณทำไม ข้อความอะไรที่เขากำลังพยายามจะสื่อ  ให้อีกฝ่ายพูดเสียเป็นส่วนใหญ่ พยักหน้า พูดว่า "ครับ/ค่ะ" หรือ "เข้าใจๆ" เพื่อให้อีกฝ่ายรู้ว่าคุณกำลังฟังอยู่จริงๆ ถ้ามีใครกำลังพูดในเรื่องที่คุณไม่ค่อยมีความรู้สักเท่าไหร่ ให้ถามคำถามเพื่อให้บทสนทนาดำเนินต่อไปและให้คุณได้เรียนรู้มากขึ้น นอกจากนี้คุณอาจจะลองพูดว่า "น่าสนใจนะ ไปได้ยินมาจากไหน" ด้วยก็ได้ การถามคำถามและสนทนาเกี่ยวกับอีกฝ่ายมีประโยชน์มากๆ หากวันนั้นความภาคภูมิใจในตัวเองของคุณต่ำเตี้ยและไม่อยากจะพูดเรื่องของตัวเอง ใครๆ ก็ชอบ อารมณ์ขัน ดีๆ คนเราชอบอยู่กับคนที่ทำให้เราหัวเราะได้และไม่จริงจังกับชีวิตมากเกินไป แต่นี่ก็ไม่ได้หมายความว่าคุณต้องเดินปล่อยมุกไปทั่วตลอดเวลา  มองหามุมตลกๆ ในชีวิตประจำวันแทนที่จะหงุดหงิดใส่มัน  เช่น ถ้าคุณสะดุดบันได ให้ปล่อยมุกเกี่ยวกับความซุ่มซ่ามหรือพื้นมันเดินได้แทนที่จะไปหงุดหงิดเพราะอาย ดูหนังและรายการทีวีตลกๆ ใช้เวลากับคนตลกๆ หรืออ่านหนังสือตลกๆ เพื่อช่วยให้คุณมีอารมณ์ขันมากยิ่งขึ้น . อย่าเปลี่ยนตัวเองเพื่อให้คนอื่นมาชอบ คุณเป็นคนที่มีลักษณะไม่เหมือนใครและมีสิ่งที่คนอื่นให้ไม่ได้ การเปลี่ยนแปลงตัวเองอาจก่อให้เกิดความเครียดและทำให้คนอื่นไม่มีโอกาสได้ชอบตัวตนที่แท้จริงของคุณ ซื่อสัตย์กับสิ่งที่คุณชอบและไม่ชอบและตัวตนในแบบที่คุณเป็น  คนอื่นมักจะรู้ได้ถ้ามันไม่ใช่ตัวตนที่แท้จริงของคุณ ถ้าพวกเขารู้ว่าคุณไม่ได้เป็นอย่างนี้จริงๆ พวกเขาก็อาจจะไม่สนใจคุณเลยก็ได้ สิ่งที่ทำให้คุณไม่เหมือนใคร (เช่น อารมณ์ขันในแบบของคุณ สไตล์ส่วนตัว หัวเราะแปลกๆ เป็นต้น) มักเป็นสิ่งที่ดึงดูดคนอื่นให้เข้าหาคุณ ถึงคุณจะอยากดัง แต่คุณก็ไม่ควรสนใจแต่จะดังอย่างเดียว ถ้าความสนใจทั้งหมดของคุณอยู่ที่การเป็นคนดัง คุณก็จะเริ่มทำในสิ่งที่ทำให้คนอื่นพอใจและประทับใจ เทคนิคนี้อาจจะได้ผลในช่วงแรก แต่คุณจะไม่ประสบความสำเร็จในระยะยาว  ใช้เทคนิคที่ผสมธรรมชาติของตัวคุณเข้าไปด้วย สุดท้ายแล้วคุณจะรู้สึกโดดเดี่ยวและรู้สึกแย่กับตัวเองมากกว่าเดิม ถ้าความภาคภูมิใจตัวเองของคุณต้องมาผูกกับว่าคนอื่นมองคุณอย่างไร คนดังสามารถเริ่มบทสนทนากับคนแต่ละประเภทได้ง่ายๆ ซึ่งอาจจะฟังดูน่ากลัวหรือน่าอึดอัดใจสักหน่อย แค่ยิ้ม สบตา และใช้คำพูดเริ่มบทสนทนาที่เข้ากับสถานการณ์ก็ได้แล้ว  คุณเริ่มจากการชมก่อนได้เสมอ ลองพูดว่า "ฉันชอบ ____ ของเธอจัง ซื้อที่ไหนเหรอ" คุณอาจจะแค่แนะนำตัวเองด้วยการพูดว่า "สวัสดีจ้ะ ชื่อ ___ นะ" ถ้าคุณอยู่ที่พิพิธภัณฑ์หรือนิทรรศการ ให้พูดว่า "ชิ้นนี้เจ๋งมากเลย คุณรู้จักศิลปินคนนี้ไหมคะ" หรือ "ฉันชอบของแบบนี้จัง คุณรู้จักที่ไหนที่ฉันน่าจะลองไปอีกไหมคะ" การมีคำพูดเริ่มบทสนทนาเตรียมไว้บ้างจะทำให้คุณไม่ประหม่ามากนักเวลาคุยกับคนใหม่ๆ การสบตาต้องอาศัยการฝึกฝนและอาจเป็นเรื่องยากสักหน่อยหากคุณมีความภาคภูมิใจในตัวเองต่ำ เริ่มจากสบตาให้ได้ 5 วินาทีก่อนแล้วค่อยเพิ่มไปเรื่อยๆ ในการเลิกสบตานั้นให้คุณมองลักษณะอื่นๆ ที่อยู่บนใบหน้า (อย่าต่ำกว่าคาง และอย่าเหนือไหล่) จากนั้นให้กลับมาสบตาเหมือนเดิม  การสบตาแสดงให้อีกฝ่ายรู้ว่าคุณสนใจพวกเขา และสร้างความเชื่อมโยงระหว่างคุณกับอีกคน สบตาเวลาที่คุณฟังอีกฝ่ายพูดให้มากกว่าสบตาตอนที่คุณเป็นคนพูด มองเข้าไปในดวงตาและยิ้มให้เวลาที่คุณเห็นพวกเขา เพราะมันทำให้คุณดูมีเสน่ห์มากยิ่งขึ้นและจะทำให้อีกฝ่ายรู้สึกดี การยิ้มอาจจะทำให้คุณอารมณ์ดีขึ้นด้วยก็ได้ คุณอาจจะพบว่าถ้าคุณยิ้มให้ใคร พวกเขาก็จะยิ้มตอบกลับมาทันทีเพราะว่าการยิ้มเป็นสิ่งที่ติดต่อกันได้  รอยยิ้มที่จริงใจดึงดูดคนเข้าหาคุณและช่วยให้คุณได้เพื่อนใหม่  การยิ้มเป็นการส่งสัญญาณให้คนอื่นรู้ว่า คุณมีความสุข เป็นคนคิดบวก ซึ่งเป็นคนประเภทที่ใครก็อยากอยู่ใกล้
เขียนรายการความสำเร็จ. เปลี่ยนความคิดเชิงลบให้กลายเป็นความคิดเชิงบวก. เลิกเปรียบเทียบตัวเองกับคนอื่น. ตั้งเป้าหมายที่ทำได้จริง. ดูแลสุขภาพกายของตัวเอง. ทำกิจกรรมที่คุณชอบ. เข้ากับคนง่าย. เป็นผู้ฟังที่ดี. มีอารมณ์ขันที่ดี. เป็นตัวของตัวเอง อย่าสนใจแต่จะดังอย่างเดียว. รู้ว่าจะเริ่มบทสนทนาอย่างไร. สบตาเวลาคุยกับคนอื่น. ยิ้มให้คนอื่น.
https://www.wikihow.com/Be-Popular-if-You-Have-No-Self-Esteem https://www.wikihow.com/Be-Popular-if-You-Have-No-Self-Esteem https://www.wikihow.com/Be-Popular-if-You-Have-No-Self-Esteem
Improving Your Self-Esteem Increasing Your Popularity Becoming a People Person